**Krispy Kreme** on kansainvälinen donitsimyymäläketju, jonka perusti Vernon Rudolph vuonna 1937 Winston-Salemissa Pohjois-Carolinassa. Ketjun emoyhtiö on Krispy Kreme Doughnuts, Inc. jonka päämaja on Winston-Salemissa.

Ketjun tuotteita myydään Yhdysvalloissa Krispy Kremen myymälöissä, tavarataloissa, lähikaupoissa, huoltoasemilla sekä Wal-Martin ja Targetin myymälöissä. Yhdysvaltojen ulkopuolella ketjun tuotteita myyvät Loblawsin supermarketit ja Petro-Canadan huoltoasemat Kanadassa sekä BP:n huoltoasemat ja BP:n matkakeskukset Australiassa. Isossa-Britanniassa Tescon tavaratalot, Tesco Extrat ja monet huoltoasemat myyvät Krispy Kremen tuotteita.

Yhtiön kasvu oli tasaista emissioon asti, mutta voitot ovat vähentyneet viime vuosien aikana. Siitä huolimatta uusia myymälöitä on avattu Philadelphian keskustaan ja muihin kohteisiin koska yhtiötä ollaan yritetty elvyttää.

Historia
--------

Krispy Kremen kuljetusauto vuodelta 1939.
Krispy Kremen donitseja.
Krispy Kremen perustaja Vernon Rudolph ja hänen setänsä ostivat donitsimyymälän Paducahista, Kentuckystä. Rudolph alkoi myydä Paducahissa donitseja, joita hän kuljetti polkupyörällään. Toiminta siirrettiin myöhemmin Nashvilleen Tennesseehen ja muut Rudolphin perheenjäsenet ryhtyivät vastaamaan asiakaspalvelusta. 

Rudolph myi osuutensa Nashvillen myymälästä vuonna 1937 ja avasi donitsimyymälän Winston-Salemissa Pohjois-Carolinassa. Hän myi donitseja ensin tavarataloille ja sitten suoraan yksittäisille asiakkaille. Ensimmäinen myymälä Pohjois-Carolinassa perustettiin vuokrattuun rakennukseen South Main Streetille Winston-Salemissa, jota kutsutaan nykyään Old Salemiksi. Krispy Kremen logon suunnitteli paikallinen arkkitehti Benny Dinkins.

1950-luvulla yrityksen toiminta laajentui Savannahiin Georgiaan ja muualle Etelään. 1960-luvulla Krispy Kreme oli tunnettu Yhdysvaltain kaakkoisosassa, ja sitä alettiin laajentamaan muillekin alueille. Vuonna 1976 Krispy Kreme Doughnut Corporationista tuli Chicagossa sijaitsevan Beatrice Foodsin tytäryhtiö. Nykyään Krispy Kremen päämaja sijaitsee Winston-Salemissa. Vuonna 1982 joukko franchise-yrittäjiä osti yhtiön takaisin Beatrice Foodsilta.

#### Kasvu

Krispy Kreme tuli toiseen laajennusvaiheeseen 1990-luvulla, jolloin se avasi myymälöitä Kaakkois-Yhdysvaltojen ulkopuolella, jossa suuri osa myymälöistä sijaitsee nykyään. Joulukuussa 2001 Krispy Kreme avasi ensimmäisen myymälänsä Yhdysvaltain ulkopuolella Mississaugassa Ontariossa, aivan Toronton ulkopuolella. Vuodesta 2004 lähtien Krispy Kreme on laajentanut nopeasti kansainvälistä toimintaansa.

#### Johdon sekoitus

18. tammikuuta 2005 Krispy Kreme julisti Stephen Cooperin konsultointiyritys Kroll Zolfo Cooper LLC:n puheenjohtajaksi. Yhtiö nimesi myös Steven Panagosin Kroll Zolfon toimitusjohtajaksi presidenttinä ja COO:na.

Joulukuussa 2005 yhtiö joutui sulkemaan myymälöitään välttääkseen lähellä olleen konkurssin.

#### Uudet tarjoukset

Krispy Kremen myymälä sisältä kuvattuna Portsmouthissa Englannissa.
Krispy Kremen myymälä Taguigissa Filippiineillä.
Vaikka yritys perustuu epäviralliseen mainontaan, vuonna 2006 Krispy Kreme siirtyi televisioon ja radioon aloittaen toimintansa "Share and Love" -kampanjalla, jonka aikana myytiin sydämenmuotoisia donitseja.

19. helmikuuta 2007 Krispy Kreme alkoi myymään Whole Wheat Glazed -donitsia yrittäen vedota kyseisten donitsien terveellisyyteen. Näissä donitseissa on 83,376 kJ:a (20 kilokaloria monissa maissa tai 20 kaloria Yhdysvalloissa) vähemmän kuin alkuperäisessä kuorrutetussa donitsissa (754 kJ vs 837 kJ), ja se sisältää enemmän kuitua (2 grammaa vs 0,5 grammaa). 

Tammikuussa 2008 kaikissa Krispy Kremen donitseissa olevan transrasvan määrä vähennettiin 0,5 grammaan tai pienempään. FDA antaa yrityksien pyöristää ravintosisältöetiketeissä transrasvan määrän nollaan grammaan, vaikka ruoka sisältäisikin transrasvaa 0,5 grammaa. Krispy Kreme hyötyi tästä myöhemmissä mainoskampanjoissaan, kun se mainosti donitsejaan "transrasvattomiksi".

1. heinäkuuta 2010 Krispy Kreme esitteli donitsin, joka sisältää Cheerwinen virvoitusjuomaa. Näitä donitseja myytiin heinäkuun ajan tavarataloissa Pohjois- ja Etelä-Carolinassa. Donitsit tulivat erityisen suosituiksi Salisburyssä Pohjois-Carolinassa, ja 31. heinäkuuta jälkeen Salisbury oli ainoa paikka, josta niitä vielä sai. Cheerwine Kreme teki paluun heinäkuussa 2011 ja teki debyyttinsä Tennesseessä ja Roanokessa Virginiassa.

Vuonna 2010 Krispy Kreme Express eli Krispy Kremen ilmainen kuljetuspalvelu aloitti testikuljetukset Battleground Avenuella Greensbrossa Pohjois-Carolinassa.

#### Kansainväliset toiminnot

Ensimmäinen Yhdysvaltain ulkopuolella avattu Krispy Kremen myymälä avattiin 2003 Penrithissä, Sydneyssä. Ensin toiminta menestyi hyvin ja yhtiö avasi 53 myymälää ympäri Austraaliaa. Kuitenkin 1. marraskuuta 2010 Australian osasto ilmoittautui vapaaehtoisesti hallintoon tiedotusvälineiden aiheuttaessa huonoa menestystä myymälöille. Yhtiö pääsi pois hallinnosta joulukuussa 2010 ja jatkoi toimintaansa muutaman myymälän voimin. Yhdysvalloissa ja Kanadassa olevien myymälöiden lisäksi Krispy Kreme on laajentanut toimintaansa myös Isoon-Britanniaan, Australiaan, Libanoniin, Turkkiin, Dominikaaniseen tasavaltaan, Kuwaitiin, Meksikoon, Puerto Ricoon, Etelä-Koreaan, Malesiaan, Thaimaahan, Indonesiaan, Filippiineihin, Japaniin, Kiinaan, Yhdistyneisiin arabiemiirikuntiin, Qatariin, Saudi-Arabiaan, Bahrainiin ja Etiopiaan.

Elokuussa 2011 Krispy Kremen toimintaa Japanissa aiottiin laajentaa 21 myymälästä 94 myymälään ja toimintaa Meksikossa puolestaan 58 myymälästä 124 myymälään seuraavan viiden vuoden aikana. Isossa-Britanniassa Krispy Kreme jatkaa kasvua ja yhtiöllä oli tavoitteena perustaa Britanniaan useita uusia myymälöitä vuonna 2012.

Lähteet
-------

1. ↑  Bristol's Krispy Kreme sells 19 000 doughnuts a day *thisisbristol.co.uk*.  Arkistoitu 20.9.2010. Viitattu 21.7.2012.
2. ↑  Krispy Kreme Doughnuts, Inc. (KKD) Income statement *finance.yahoo.com*.
3. ↑  Krispy Kreme Canada Trial Tests Private-Equity Disclosure Rules *bloomberg.com*.
4. ↑  Krispy Kreme CEO departs *bizjournals.com*.
5. ↑  Slim down or Melt down? Issues look at Krispy Kreme *bizjournals.com*.
6. ↑  O’Sullivan, Kate: Kremed! The rise and fall of Krispy Kreme is a cautionary tale of ambition, greed, and inexperience *CFO Magazine*.  1.6.2005.  Arkistoitu 18.7.2012.  (englanniksi)
7. ↑  Krispy Kreme using TV, radio to sell Treats *msnbc.msn.com*.
8. ↑  Cheerwine with doughnuts are hit *salisburypost.com*.  Arkistoitu 4.7.2010. Viitattu 21.7.2012.
9. ↑  Cheerwine doughnuts now at Krispy Kreme *salisburypost.com*.  Arkistoitu 5.7.2010. Viitattu 21.7.2012.
10. ↑  Cheerwine doughtnut now only in Salisbury *salisburypost.com*.  Arkistoitu 2.8.2010. Viitattu 21.7.2012.
11. ↑  Cheerwine Krispy Kremes return *salisburypost.com*.  Arkistoitu 9.9.2012. Viitattu 21.7.2012.
12. ↑  Krispy Kreme tests doughnut-delivery service *.journalnow.com*.  Arkistoitu 26.1.2013. Viitattu 21.7.2012.
13. ↑  American Krispy Kreme says PR is way to Australian stomachs *bandt.com.au*.  Arkistoitu 15.6.2010. Viitattu 21.7.2012.
14. ↑  Krispy Kreme Australia placed into administration *dynamicbusiness.com.au*.
15. ↑  Dou'gh! Krispy Kreme going bust *theage.com.au*.
16. ↑  Krispy Kreme announces international expansion plans *news-record.com*.

Aiheesta muualla
----------------

* Kuvia tai muita tiedostoja aiheesta **Krispy Kreme** Wikimedia Commonsissa